钦定古今图书集成/明伦汇编/官常典/第734卷 > 杨朴
## 钦定古今图书集成/明伦汇编/官常典/第734卷 > 杨朴

按《元史忠义传》：“朴字文素，河南人。早以文学得推择
为吏，仕至滁州全椒县尹。滁界庐江，庐江陷于寇，滁
人震动。行省参政也先，总兵于滁，不理军事，唯纵饮
至暮，城门不钥，寇入纵火，犹张烛挥杯，急逾城出走。
朴度必死，乃尽杀其妻女，朝服坐堂上。盗欲降之，朴
指妻女示曰：‘我已戕我属，政欲死官守耳，尚何’云云。”
乃连唾之。贼絷朴倒悬树上，而割其肉，至尽，犹大骂
弗绝。